তিনি আরো বলেন, এ সময়ের তরুণ অনেক নির্মাতাই আমাকে নিয়ে একের পর এক নাটক নির্মাণ করছেন, তাদের প্রতিও কৃতজ্ঞ। কৃতজ্ঞ আমার অনেক নাটকের সহশিল্পী, সব সময়ই আমার ব্যাপারে যিনি খুবই আন্তরিক, সেই তারিন আপুর প্রতি। পরে অপি করিমসহ যাদের সঙ্গেই কাজ করেছি তাদের প্রত্যেকের কাছে আমি ঋণী। এ ছাড়া প্রত্যেকটি কাজের প্রযোজক, মেকআপ আর্টিস্ট, ক্যামেরাম্যান, সিনিয়ার, জুনিয়র সহশিল্পী, আমার শ্রদ্ধেয় সাংবাদিক ভাই, বোন, আমার পরিবার, আমার সহধর্মিণী অদিতিসহ সবার কাছেই কৃতজ্ঞ। আমি নিশ্চয়ই কৃতজ্ঞ যারা আমাকে ভেবে গল্প লিখেছেন, সেসব নাট্যকারের প্রতি। সর্বোপরি কৃতজ্ঞ আমার ভক্ত-দর্শকের কাছে। আসলে একযুগের এই পথচলায় অনেকের প্রতিই হয়তো কৃতজ্ঞতা বলে শেষ করা যাবে না। আমি সবার কাছে দোয়া চাই। এদিকে ২০০৪ সালে ‘ইউ গট দ্য লুক’ প্রতিযোগিতায় অপূর্ব বেস্ট হেয়ার হয়েছিলেন। অমিতাভ রেজার নির্দেশনায় তিনি প্রথম নেসক্যাফের বিজ্ঞাপনে মডেল হন। তার অভিনীত প্রচারিত প্রথম খ-নাটক চয়নিকা চৌধুরী পরিচালিত ‘কথা ছিা অন্য রকম’। এতে তার বিপরীতে ছিলেন তারিন। চয়নিকা চৌধুরীর নির্দেশনায় তিনি সর্বাধিক ১৬১টি নাটক টেলিফিল্মে অভিনয় করেছেন। গতকাল অপূর্ব শেষ করেছেন মহিদুল মাহিমের নির্দেশনায় ‘তবুও ভালোবাসি’ নাটকের কাজ।